शरद पवार ने कहा था- भाजपा ने अपनी पावर का दुरुपयोग किया
Maharashtra Political Crisis News; Nationalist Congress Party (NCP) chief Sharad Yadav On Shiv Sena Party Controversy महाराष्ट्र के मुख्यमंत्री एकनाथ शिंदे ने गुरुवार को कहा कि भारत का चुनाव आयोग एक स्वतंत्र निकाय है, जो योग्यता के आधार पर फैसले लेता है
महाराष्ट्र के मुख्यमंत्री एकनाथ शिंदे ने गुरुवार को कहा कि भारत का चुनाव आयोग एक स्वतंत्र निकाय है, जो योग्यता के आधार पर फैसले लेता है। हमारी सरकार नियमों के तहत बनी है। शिंदे का यह बयान NCP प्रमुख शरद पवार के आरोप के बाद आया है। पवार ने कहा था कि भाजपा ने शिवसेना के नाम और सिंबल पर चुनाव आयोग के फैसले को प्रभावित करने के लिए अपनी पावर का दुरुपयोग किया।
दरअसल, पवार ने कहा था किसी ने चुनाव आयोग से कुछ शिकायत की। उन्होंने फैसला सुनाया और शिवसेना और उसके चिन्ह को किसी और को आवंटित कर दिया। यह राजनीतिक दलों पर एक बड़ा हमला है। भाजपा पर निशाना साधते हुए उन्होंने आरोप लगाया कि चुनाव आयोग ने केंद्र में सत्ता में रहने वालों के पक्ष में फैसला लिया है। पवार ने यह बयान पुणे में अल्पसंख्यक समुदाय के सदस्यों के कार्यक्रम में दिया था।
पवार बोले- चुनाव आयोग का ऐसा फैसला कभी नहीं देखा
चुनाव आयोग ने कुछ दिन पहले एक फैसला दिया। यह एक उदाहरण है कि कैसे एक संस्था का दुरुपयोग किया जा सकता है। हमने चुनाव आयोग का ऐसा फैसला कभी नहीं देखा है। चुनाव आयोग के पास अब तक कई मुद्दे उठाए गए थे, लेकिन कभी इस तरह का फैसला नहीं लिया।
एक ऐसा फैसला जहां इसने किसी से छीनकर किसी और को एक राजनीतिक पार्टी दे दी। हम सभी जानते हैं कि बालासाहेब ठाकरे ने शिवसेना को जन्म दिया। उन्होंने अपने आखिरी दिनों में कहा था कि उद्धव ठाकरे उनके बाद पार्टी की जिम्मेदारी संभालेंगे।
ये फैसले राजनीतिक दलों के लिए खतरा- शरद पवार
पवार ने कहा कि ECI सहित हर केंद्रीय एजेंसी देश में सत्ता में बैठे लोगों के जरिए उनकी इच्छा के मुताबिक फैसले दे रही है। यह एक खतरा है जो अब राजनीतिक दलों तक पहुंच गया है। यह लोकतंत्र पर एक बड़ा हमला है, जो रुकने वाला नहीं है। क्योंकि यह तय करेगा कि देश को कौन चलाएगा।
ये खबरें भी पढ़ सकते हैं...
शिंदे गुट का शिवसेना के असैंबली ऑफिस पर दावा; उद्धव बोले- सिंबल छीना लेकिन ठाकरे नाम कोई नहीं छीन सकता
शिवसेना नाम और तीर-कमान सिंबल मिलने के बाद अब शिंदे गुट ने महाराष्ट्र असैंबली में बने शिवसेना के ऑफिस पर दावा ठोका है। शिंदे गुट के विधायकों ने ऑफिस को अपने अधिकार में ले लिया। इस पर उद्धव ठाकरे ने कहा- हमारी पार्टी का नाम और चुनाव चिन्ह छिन गया है, लेकिन ठाकरे नाम कोई नहीं छीन सकता। उद्धव ने कहा- चुनाव आयोग के फैसले के खिलाफ हमने सुप्रीम कोर्ट का रुख किया है। पूरी खबर यहां पढ़ें...
पार्टी और निशान छिनने पर उद्धव बोले- अब जंग शुरू
उद्धव ठाकरे ने को अपने समर्थकों से कहा था कि गली-गली में जाकर लोगों को बताइए कि पार्टी का चुनाव चिह्न ‘तीर-कमान’ चोरी हो गया है। CM एकनाथ शिंदे पर निशाना साधते हुए उन्होंने कहा था कि चोर को सबक सिखाने की जरूरत है। वह पकड़ा गया है। मैं चोर को तीर-कमान लेकर मैदान में आने की चुनौती देता हूं और हम एक जलती हुई मशाल से उसका मुकाबला करेंगे। पूरी खबर यहां पढ़ें...